07/04/2011 | Administración LocalMunicipal
Cambre
Área de Urbanismo. Orde de execución

Instruído o expediente de orde de execución de referencia, incoado a dona Rochelle Sifontes Alcusa para a poda das árbores e o desbroce da maleza existente na finca sita en As Brañas, nº 1, Cecebre, visto o informe do enxeñeiro técnico municipal de data 28 de marzo de 2011, e unha vez transcorrido o prazo concedido sen que se realizara, ao non ter podido notificar a súa propietaria e de acordo co establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e para que sirva de notificación, procédese a publicar no Boletín Oficial da Provincia a parte dispositiva da devandita resolución, que literalmente se transcribe a seguir: “Primeiro.- Executar subsidiariamente os traballos consistentes no desbroce da maleza existente e na poda das árbores na finca sita en As Brañas, 1, Cecebre ó ter transcorrido o prazo concedido á interesada para a súa realización sen que os mesmos se levaran a cabo; todo esto de acordo có disposto polo artigo 199.4 da Lei 9/2002, de ordenación urbanística e protección do medio rural de Galicia e 95 e seguintes da Lei 30/92, de 26 de novembro, que establecen que en caso de incumprimento da orde de execución de obras, a Administración Municipal procederá á execución subsidiaria da mesmas ou á execución forzosa mediante a imposición de multas coercitivas de 300 a 6.000 euros, reiterables ata lograr a execución das obras ordenadas. Segundo.- Publicar esta resolución no Boletín Oficial da Provincia e no taboleiro de edictos do Concello para que sirva de notificación de acordo co artigo 59.4 da lei 30/92, de Réxime xurídico das administracións públicas e do procedemento administrativo común Terceiro.- Dar conta o xefe da Policía Local e ao xefe da Sección de Servizos có fin de que teñan previstos todos os elementos persoais e materiais necesarios para poder levar a cabo o ordenado e vixiar a súa correcta execución. Cuarto.- Requerir a dona Rochelle Sifontes Alcusa para que, con carácter cautelar, ingrese a cantidade na que se presupostan os traballos a realizar, que ascende a 873,20 euros (IVE engadido), advertíndolle de que no caso de que non leve a efecto o dito ingreso, iniciaranse os trámites do procedemento recaudatorio en vía executiva, de acordo co disposto nos artigo 98 da Lei 30/1992, de 26 de novembro, de réxime xurídico das administracións públicas e do procedemento administrativo común. O ingreso en período voluntario deberá realizarse na Tesourería Municipal nos seguintes prazos: se a notificación se practica entre os días 1 e 15 de cada mes, dende a data da notificación ata o día 5 do mes seguinte ou o inmediato hábil posterior, e se a notificación se practica entre os días 16 e o último de cada mes, dende a data da notificación ata o día 20 do mes seguinte ou o inmediato hábil posterior. Advírtese ó infractor de que en caso de non facer o ingreso no prazo sinalado, procederase ao seu cobro pola vía executiva cun recargo do 20 %. Quinto.- Dar traslado desta resolución aos servizos económicos municipais aos efectos oportunos. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da Xurisdición contencioso-administrativa); todo isto sen prexuízo de que poida exercitar, de ser o caso, calquera outro que estime procedente” Cambre, 29 de marzo de 2011 O Alcalde, Asdo: Antonio Varela Saavedra.